阿拉伯斯卡喺18世紀晚期經已存在喺芭蕾舞當中，而卡勞·貝里西斯喺1820年正式幫阿拉伯斯卡定名同進行詳細嘅描述，認定呢種舞步係芭蕾舞嘅一個重要部份。不過喺呢個時期，阿拉伯斯卡仲未有一套國際公認嘅基準，只係一般都有「向後抬起一條髀，而抬起髀要伸到直一直」呢個共通點，各派各自噉有自己嘅手臂擺位同對支撐髀嘅要求。